*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*187. számú előterjesztés*

Bátaszék Város Önkormányzat Képviselő-testületének 2022. szeptember 28-án

16 órakor megtartandó ülésére

a Bátaszéki Mikrotérségi Óvoda, Bölcsőde és Konyha, konyhai egységén használati melegvíz ellátásához szivattyú beépítésére forrás biztosítására

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Pénzügyileg ellenőrizte:** Tóthné Lelkes Erika  pénzügyi irodavezető  **Tárgyalja:**  PG Bizottság: 2022.09. 27. |

**Tisztelt Képviselő-testület!**

„A Bátaszéki Kanizsai Dorottya Általános Iskola B és C épületének energetikai korszerűsítése” elnevezésű projekt megvalósítása során a C épület tetején lévő - a konyha használati meleg víz ellátásához kapcsolódó – napkollektorok elbontásra, majd visszaépítésre kerültek. A lebontást megelőzően és azt követően sem működőképes a rendszer. A konyha havonta átlagosan 50m3 meleg vizet használ fel a beépített vízmennyiség mérő adatai alapján.

Ahhoz, hogy működőképes legyen a rendszer szivattyút kell cserélni, a csőhálózatot átmosni, vezérlőt kell cserélni. A szakszerű üzemeltetés mellett fenntartható a rendszer működőképessége, amivel a meleg víz előállításához szükséges földgáz takarítható meg.

Indikatív árajánlat kerül bekérésre, mely alapján 1.335.000,-Ft keretösszegű forrás biztosítását javasoljuk a javítási munkák elvégzésére.

**„A” H a t á r o z a t i j a v a s l a t :**

**konyhai egységhez használati meleg víz ellátásához szivattyú beépítésére forrás biztosítására**

Bátaszék Város Önkormányzatának Képviselő-testülete,

a Bátaszéki Mikrotérségi Óvoda, Bölcsőde és Konyha konyhai egységén a meleg víz ellátásához szivattyú beépítését 2022. évben és 2023. évben forráshiányra tekintettel nem tudja megvalósítani.

*Határidő:* 2022. november 10.

*Felelős:* Kondriczné dr. Varga Erzsébet jegyző

*Határozatról értesül:*

Bátaszéki KÖH Városüz-i Iroda

Bátaszéki KÖH Pénzügyi Iroda

irattár

**„B” H a t á r o z a t i j a v a s l a t :**

**konyhai egységhez használati meleg víz ellátásához szivattyú beépítésére forrás biztosítására**

Bátaszék Város Önkormányzatának Képviselő-testülete,

1. egyetért a Bátaszéki Mikrotérségi Óvoda, Bölcsőde és Konyha konyhai egységén a meleg víz ellátásához szivattyú beépítésével,
2. a feladat ellátásához szükséges bruttó 1.335.000,- Ft keretösszeget biztosít az önkormányzat 2022. évi költségvetésének általános tartaléka terhére,
3. felhatalmazza a város polgármesterét a feladat ellátására vonatkozó ajánlatok bekérésére és a szerződés aláírására.

*Határidő:* 2022. november 10.

*Felelős:* Dr. Bozsolik Róbert polgármester

*Határozatról értesül:*

Bátaszéki KÖH Városüz-i Iroda

Bátaszéki KÖH Pénzügyi Iroda

irattár